**Ministru kabineta sēdes protokollēmuma projekta „Par Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 6.2.apakšpunktā dotā uzdevuma izpildi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” (turpmāk – Ministru kabineta protokollēmums Nr.47) 6.2.apakšpunkts.  Ministru kabineta 2011.gada 29.novembra sēdes protokollēmums (prot. Nr.70 11.§) „Par Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 6.2.apakšpunktā dotā uzdevuma izpildi”. |
| 2. | Pašreizējā situācija un problēmas | Saskaņā ar Ministru kabineta protokollēmuma Nr.47 6.2.apakšpunktā doto uzdevumu Finanšu ministrijai (valsts akciju sabiedrībai „Valsts nekustamie īpašumi”, turpmāk – Sabiedrība) sadarbībā ar Korupcijas novēršanas un apkarošanas biroju normatīvajos aktos noteiktā kartībā jāiesniedz Ministru kabinetā tiesību akta projekts ar priekšlikumiem turpmākai rīcībai par Korupcijas novēršanas un apkarošanas biroja izvietošanu valsts nekustamajos īpašumos. Ar Ministru kabineta 2011.gada 29.novembra sēdes protokollēmuma Nr.70 11.§ dotā uzdevuma izpildes termiņš noteikts 2012.gada 15.marts (pagarināts no 2011.gada 1.novembra).  Korupcijas novēršanas un apkarošanas birojs šobrīd nav izvietots valstij piederošās telpās un savas darbības nodrošināšanai nomā telpas no privātpersonas ēkā Brīvības ielā 104 k-2, 106 k-3, Rīgā. Noslēgtais telpu nomas līgums ir spēkā līdz 2013.gada 5.martam. Nomāto telpu kopējā platība 2 504 m2 (lietderīgā telpu platība aptuveni 2  343 m2, zemesgabala kopējā platība aptuveni 5 238 m2, ēkai pieguļošā platība aptuveni 1 215 m2).  Nomas maksa saskaņā ar noslēgto telpu nomas līgumu ir 3,95 eiro par m2 (2,78 lati par m2). 2011.gadā faktiskie izdevumi telpu nomai sastādīja – 101 747 lati, apsaimniekošanas izdevumi – 12 000 lati (vidēji 0,40 lati par m2).  Izdevumi komunālajiem maksājumiem 2011.gadā kopā sastādīja 33 998 lati, tajā skaitā:   * izdevumi par ūdeni – 548 lati; * izdevumi par elektroenerģiju (tajā skaitā apkure) – 33 450 lati.   Kopā faktiskie izdevumi, kas saistīti ar telpu nomu un to uzturēšanu, 2011.gadā sastādīja 147 745 latus.  Lai nodrošinātu Ministru kabineta protokollēmuma Nr.47 6.2.apakšpunktā dotā uzdevuma izpildi un izvietotu Korupcijas novēršanas un apkarošanas biroju valsts nekustamā īpašuma telpās, Finanšu ministrija (Sabiedrība) piedāvāja Korupcijas novēršanas un apkarošanas birojam izvērtēšanai vairākus valsts nekustamos īpašumus Rīgā (Čiekurkalna 7.šķērslīnijā, Abrenes ielā 2, Aristida Briāna ielā 13 un Raiņa bulvārī 7). Minētos nekustamos īpašumus Korupcijas novēršanas un apkarošanas biroja pārstāvji apsekoja klātienē, kā arī izvērtēja to atbilstību Korupcijas novēršanas un apkarošanas biroja prasībām un vajadzībām. No Finanšu ministrijas (Sabiedrības) piedāvātajiem variantiem Korupcijas novēršanas un apkarošanas birojs par vispiemērotāko savas darbības nodrošināšanai atzina valsts nekustamo īpašumu Aristida Briāna ielā 13, Rīgā.  Par nekustamo īpašumu Aristida Briāna ielā 13, Rīgā Satversmes aizsardzības birojs sniedza vērtējumu, ka minētajā nekustamajā īpašumā ir iespējams veikt konstruktīvus pasākumus, lai maksimāli nodrošinātu drošības prasības elektroniski apstrādājamiem valsts noslēpuma objektiem, bet vienlaikus Satversmes aizsardzības birojs norādīja, ka galējo atbildi par telpu piemērotību drošības prasībām varēs sniegt tikai pēc ēkas pārbūves un papildu drošības pasākumu ieviešanas.  Ņemot vērā Satversmes aizsardzības biroja un Korupcijas novēršanas un apkarošanas biroja viedokli par valsts nekustamo īpašumu Aristida Briāna ielā 13, Rīgā, Finanšu ministrija (Sabiedrība), veica pasākumu kopumu, lai noteiktu orientējošu kapitālieguldījumu izmaksu apmēru, kas būtu nepieciešams minētā nekustamā īpašuma rekonstrukcijas darbu veikšanai.  Veicot minētā objekta vairākkārtēju apsekošanu un saņemtās informācijas izvērtēšanu, vienlaikus, ņemot vērā analogu būvniecības objektu un būvniecības darbu izmaksu salīdzināšanu, orientējošs kapitālieguldījumu izmaksu apmērs minētajā nekustamajā īpašumā rekonstrukcijas darbu veikšanai varētu sastādīt aptuveni 2,8 milj. latu (ar PVN).  Provizoriskais rekonstrukcijas darbu veikšanas termiņš 2 gadi.  Pamatojoties uz Ministru kabineta 2010.gada 8.jūnija noteikumos Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” noteikto kārtību, Finanšu ministrija (Sabiedrība) veica pirmreizēju provizorisko nomas maksas aprēķinu. Izmantojot orientējošo rekonstrukcijas darbu kapitālieguldījumu izmaksu apmēru, provizoriskais nomas maksas apmērs gadā varētu sastādīt:   * ja valsts budžeta ilgtermiņa saistībās paredz ar būvniecības darbu un ar to finansēšanu saistīto izdevumu segšanu 20 gados pēc būvniecības projekta īstenošanas, tad vidēji gadā – 308,4 tūkst. latu; * ja valsts budžeta ilgtermiņa saistībās paredz ar būvniecības darbu un ar to finansēšanu saistīto izdevumu segšanu 3 gados pēc būvniecības projekta īstenošanas (vidēji gadā 855 tūkst. latu), tad vidēji gadā – 44 tūkst. latu.   Ņemot vērā minēto, un, lai izpildītu Ministru kabineta protokollēmuma Nr.47 6.2.apakšpunktā doto uzdevumu, ir nepieciešams Ministru kabineta lēmums par Korupcijas novēršanas un apkarošanas biroja izvietošanu valsts nekustamajā īpašumā Aristida Briāna ielā 13, Rīgā (nekustamā īpašuma kadastra Nr.0100 024 0098), vienlaikus nosakot veicamos uzdevumus, kas saistīti ar finansējuma nodrošināšanu Korupcijas novēršanas un apkarošanas biroja ēku rekonstrukcijai Aristida Briāna ielā 13, Rīgā. |
| 3. | Saistītie politikas ietekmes novērtējumi un pētījumi | Protokollēmuma projekts šo jomu neskar. |
| 4. | Tiesiskā regulējuma mērķis un būtība | Protokollēmuma projekta „Par Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 6.2.apakšpunktā dotā uzdevuma izpildi” (turpmāk – protokollēmuma projekts) mērķis ir konceptuāli atbalstīt Korupcijas novēršanas un apkarošanas biroja izvietošanu valsts nekustamajā īpašumā Aristida Briāna ielā 13, Rīgā (nekustamā īpašuma kadastra Nr.0100 024 0098), vienlaikus nosakot:   * Finanšu ministrijai (Sabiedrībai) līdz 2012.gada 15.jūnijam, izvērtējot optimālāko būvniecības darbu finansēšanas modeli, iesniegt Korupcijas novēršanas un apkarošanas birojam informāciju par minētā objekta provizorisko nomas maksas apmēru un plānotajiem rekonstrukcijas pabeigšanas un nomas līgumsaistību sākuma termiņiem; * Korupcijas novēršanas un apkarošanas birojam pēc šī protokollēmuma 2.punktā dotā uzdevuma izpildes līdz 2012.gada 1.augustam normatīvajos aktos noteiktajā kārtībā iesniegt Ministru kabinetā rīkojuma projektu par šī protokola 1.punktā minētā objekta telpu provizoriskās nomas maksas apmēru, kas Korupcijas novēršanas un apkarošanas birojam būs jāmaksā Sabiedrībai, pārcelšanās un aprīkojumu iegādes izdevumu iekļaušanu likumprojekta „Par valsts budžetu 2013.gadam” ilgtermiņa saistībās, norādot rekonstrukcijas plānotos pabeigšanas un nomas līgumsaistību sākuma termiņus.   Protokollēmuma projekts pilnībā atrisina 2.punktā minētās problēmas. |
| 5. | Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība protokollēmuma projekta izstrādē nebija nepieciešama, jo protokollēmuma projektā ietvertie jautājumi tieši neietekmē sabiedrību. |
| 7. | Cita informācija | Detalizēta informācija par Korupcijas novēršanas un apkarošanas biroja ēku rekonstrukcijas Aristida Briāna ielā 13, Rīgā, izmaksām netiek sniegta, ņemot vērā to, ka minētais kapitālieguldījumu apmērs var tikt precizēts: (a) pārskatot būvniecības tehniskos uzdevumus un tajos ietvertos būvniecības darba apjomus, (b) pēc būvniecības tehnisko projektu izstrādes vai pārprojektēšanas, (c) pēc būvniecības līgumu noslēgšanas un (d) pēc objekta nodošanas ekspluatācijā (t.i. būvniecības procesa galvenie etapi, kuri ir uzskatāmi par objektīviem apstākļiem būvniecības provizorisko izmaksu palielināšanai vai samazināšanai). |

 

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2012.tais gads | | Turpmākie trīs gadi (tūkst. latu) | | |
| 2013. | 2014. | 2015. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 147,7 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 147,7 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 147,7 | 0 | 0 | 0 | 0 |
| 2.1. valsts pamatbudžets | 147,7 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumā „Par valsts budžetu 2012.gadam” Korupcijas novēršanas un apkarošanas birojam ir apstiprināti izdevumi, kas saistīti ar telpu nomu un to uzturēšanu, 147 745 latu apmērā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Tiesību akta projekta ietekmi uz valsts budžetu turpmākajiem gadiem varēs norādīt tad, kad tiks izvērtēts optimālākais būvniecības darbu finansēšanas modelis, un būs zināms nepieciešamais finansējums rekonstrukcijas darbu un ar to finansēšanu saistīto izdevumu, nomas maksas, pārcelšanās un aprīkojuma iegādes un uzturēšanas izdevumu segšanai. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts akciju sabiedrība „Valsts nekustamie īpašumi. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

 Anotācijas II, IV,V un VI sadaļa – projekts šīs jomas neskar.

Finanšu ministrs A.Vilks

17.05.2012 10:25

Gulbe

67024698, [Aiga.Gulbe@vni.lv](mailto:Aiga.Gulbe@vni.lv)